	[image: image2.jpg]



	[image: image3.jpg]N 2z
KYNPOaY

Mopowtikd Mpaweio Kunplaknig MpeoBeiac







	ΤΡΙΟ ΟΣΤΙΝΑΤΟ

Συναυλία

στο Σπίτι της Κύπρου

Τη Δευτέρα 14 Οκτωβρίου 2019 πραγματοποιήθηκε στο Σπίτι της Κύπρου  με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας της Κύπρου, συναυλία μουσικής δωματίου με το ΤΡΙΟ ΟΣΤΙΝΑΤΟ.

Τις μουσικούς και τους παρευρισκόμενους καλωσόρισε η Μορφωτική Λειτουργός κ. Μαρία Ραγιά.

Συμμετείχαν η Άντρη Χατζηανδρέου, πιάνο, η Βίκυ Χατζηανδρέου, βιολί και η Νατάσα Χατζηανδρέου, κρουστά. 

Ακούστηκαν συνθέσεις των Jason Rebelli, Gerald Chenoweth, Anders Koppel, Αλέξανδρου Ντάρνα και Thierry De Mey.
 Το Τρίο Οστινάτο αποτελείται από τρεις Κύπριες μουσικούς που μαζί δημιουργούν ένα πρωτότυπο σύνολο μουσικής δωματίου για πιάνο, βιολί και κρουστά. Πρόκειται για τις Άντρη Χατζηανδρέου (πιάνο), Βίκη Χατζηανδρέου (βιολί) και Νατάσα Χατζηανδρέου (κρουστά). Το Τρίο έκανε την πρώτη του εμφάνιση, με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας της Κύπρου, τον Νοέμβριο του 2017, με παγκόσμιες και παγκύπριες πρεμιέρες έργων, στο πλαίσιο του 4ου Φεστιβάλ Κλασικής Μουσικής για Νέους Classic Beat Youth Festival που διοργανώνει ο Πολιτιστικός Οργανισμός Arts Embrace. Μέσω της πρωτοβουλίας αυτής, το Τρίο έχει την ευκαιρία να συνεργάζεται με συνθέτες τόσο από την Κύπρο όσο και από το εξωτερικό δημιουργώντας έτσι ένα δίκτυο συνδημιουργίας και ενθάρρυνσης της καλλιτεχνικής κινητικότητας είτε μέσω των ιδίων των καλλιτεχνών είτε μέσω των έργων τους. Η πρωτοτυπία του συγκεκριμένου συνδυασμού οργάνων δεν αφορά μόνο την τοπική κυπριακή δημιουργία, αλλά την κλασική δημιουργία σε διεθνές επίπεδο. Το Τρίο Οστινάτο έχει ήδη κινήσει το ενδιαφέρον συνθετών όπως, μεταξύ άλλων, των Κωνσταντίνο Στυλιανού (Κύπρος), Σάββα Σάββα (Κύπρος) και Gerald Chenoweth (Αμερική), οι οποίοι έχουν συνθέσει και αφιερώσει έργα για αυτό.

